**Jarkko Hattunen** (s. 22. tammikuuta 1987 Kajaani) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Rauman Lukossa, Turun Palloseurassa ja Vaasan Sportissa yhteensä 315 runkosarjaottelua tehopistein 32+46=78 ja 25 playoff-ottelua tehopistein 4+3=7. Hattunen voitti TPS:ssä Suomenmestaruuden vuonna 2010. Hän oli voittamassa myös Kajaanin Hokissa Mestiksen mestaruutta vuonna 2007 ja hopeaa vuonna 2008. Hattunen pelasi uransa kolme viimeistä kautta ulkomailla Kazakstanissa, Ruotsissa ja Puolassa.

Ura
---

### Seuraura

Hattunen on Kajaanin Hokin kasvatti. Hän siirtyi B-juniori-ikäisenä Pelicansiin kaudeksi 2003–2004, josta Hattunen siirtyi seuraavaksi kaudeksi 2004–2005 Rauman Lukon A-nuoriin. Kaudella 2005–2006 hän oli tehoilla 18+23=41 joukkueen paras pistemies ja syöttäjä. Hattunen sijoittui koko A-nuorten SM-liigan pistepörssissä neljänneksi Jokereiden Jesse Urosen kanssa. Hän debytoi samalla kaudella myös miesten peleissä pelatessaan kaksi Mestis-ottelua alle 20-vuotiaiden maajoukkueessa.

Kaudella 2006–2007 Hattunen nousi Lukon SM-liigarinkiin. Hän aloitti kautensa lainalla Mestis-joukkue Forssan Palloseurassa. Hattunen palasi siellä 15 ottelua tehopistein 2+9=11, kunnes hän palasi Lukkoon ja teki SM-liigadebyyttinsä 26. lokakuuta 2006 vieraissa JYPiä vastaan. Hattunen pelasi kauden aikana SM-liigassa kaikkiaan kolme runkosarjaottelua ilman tehopisteitä. Marraskuussa 2006 hän palasi alustavasti joulutaukoon asti kestävällä lainasopimuksella pelamaan Mestistä kasvattajaseuraansa Kajaanin Hokkiin. Hattunen jatkoi joukkueessa lopulta koko loppukauden. Hän teki siellä yli piste per peli -tahdilla 23 runkosarjaottelussa tehot 14+15=29. Hattunen oli Hokin kolmanneksi paras maalintekijä Tuomas Nikoskelaisen kanssa. Pudotuspeleissä hän teki 12 ottelussa tehot 7+3=10 ja Hattunen jakoi koko sarjan maalipörssin voiton joukkuetoverinsa Marko Virtalan kanssa. Hän voitti kauden päätteeksi Mestiksen mestaruuden. Hattunen jatkoi uudella sopimuksella Hokissa kaudella 2007–2008, jolloin hän oli tehoilla 19+24=43 joukkueen toiseksi paras maalintekijä ja kolmanneksi paras pistemies. Hattunen jakoi Mestiksen maalipörssin seitsemännen sijan kolmen muun pelaajan kanssa sekä pistepörssin kymmenennen sijan TuTon Aki Keinäsen ja KooKoon George Nistasin kanssa. Hän voitti kauden päätteeksi Mestis-hopeaa.

Kaudeksi 2008–2009 Hattunen siirtyi kaksivuotisella sopimuksella Turun Palloseuraan. Hän pelasi varsinaisen SM-liigan tulokaskautensa aikana 51 runkosarjaottelua tehopistein 5+4=9 ja kahdeksan playoff-ottelua ilman tehopisteitä. Hattunen teki SM-liigauransa avausmaalin 30. lokakuuta 2008 vieraissa Oulun Kärppiä vastaan. Hänen osumansa jäi TPS:n 4–1-tappioon päättyneessä ottelussa joukkueen ainoaksi. Ottelussa myös joukkueen päävalmentajana aloitti Hattuselle Hokista tuttu Kai Suikkanen. Maaliskuussa 2010 hän teki vuoden mittaisen jatkosopimuksen TPS:n kanssa. Hattunen voitti samana keväänä Suomenmestaruuden. Hänen sopimustaan jatkettiin sittemmin kahdella vuodella maaliskuussa 2011. Kaudella 2011–2012 Hattunen teki SM-liigan yhden kauden piste-ennätyksensä tehoilla 9+11=20.

Hattunen palasi kaudeksi 2013–2014 Mestikseen ja siirtyi vuoden mittaisella sopimuksella Vaasan Sportiin. Hän oli joukkueen kolmanneksi paras pistemies tehoilla 19+28=47. Hattunen voitti myös Sportin sisäisen tehotilaston lukemalla +25. Hän jatkoi SM-liigaan nostetussa joukkueessa vuoden mittaisella sopimuksella kaudella 2014–2015. Kaudeksi 2015–2016 Hattunen siirtyi vuoden mittaisella sopimuksella Venäjän toiseksi korkeimmalle sarjatasolle VHL:ään kazakstanilaisjoukkue Saryarka Karagandan riveihin. Hän sai sieltä kuitenkin lähtöpassit kuuden pelaamansa ottelun jälkeen lokakuussa 2015. Hattunen siirtyi tämän jälkeen Kazakstanin mestaruussarjassa pelaavan Aristan Temirtaun paitaan. Hän jakoi Kazakstan cupissa joukkueen sisäisen pistepörssin voiton Filipp Svjatinan ja Jere Laaksosen kanssa tehoilla 2+3=5. Marraskuussa 2015 Laaksonen siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue Asplöven HC:hen. Joukkue putosi kuitenkin kauden päätteeksi Hockeyettaniin.

Kaudeksi 2016–2017 Hattunen siirtyi vuoden mittaisella sopimuksella Puolan Polska Hokej Ligan Podhale Nowy Targiin. Hän oli tehoilla 21+13=34 joukkueen kolmanneksi paras pistemies ja jakoi sisäisen maalipörssin toisen sijan Artem Iossafovin kanssa. He jakoivat koko PHL:n maalipörssin kolmannen sijan kolmen muun pelaajan kanssa. Kaudeksi 2017–2018 Hattunen palasi vuoden mittaisella sopimuksella Asplöveniin pelaamaan Ruotsin kolmanneksi korkeimmalle sarjatasolle Hockeyettaniin. Hän nousi joukkueen varakapteeniksi ja teki 25 ottelussa tehot 22+8=30, joilla Hattunen voitti Asplövenin sisäisen piste- ja maalipörssin. Hän jakoi koko sarjan maalipörssin yhdeksännen sijan Valbo HC:tä ja Hudiksvalls HC:tä edustaneen Joakim Axmanin kanssa. Hattunen voitti myös joukkueen sisäisen tehotilaston lukemalla +13. Kesken kauden, tammikuussa 2018 hän siirtyi kuitenkin sarjatasoa alemmas HockeyTvåan-joukkue Kalmar HC:hen, kun Asplöven vapautti Hattusen ja hänen maanmiehensä Mikko Männistön joukkueen käyttöön. Hattunen jakoi nousukarsintasarjassa yhdeksällä osumallaan Kalmarin sisäisen maalipörssin voiton Linus Dahlstedtin ja Jimmie Svenssonin kanssa. Joukkueen kausi päättyi sarjanousuun Hockeyettaniin. Hattunen lopetti pelaajauransa kevääseen 2018.

### Maajoukkueura

Hattunen pelasi alle 18-vuotiaiden U-18 Junior World Cupissa vuonna 2004. Hän pelasi myös World U-17 Hockey Challengessa vuonna 2004, jolloin Hattunen jakoi kolmella osumallaan Suomen sisäisen maalipörssin voiton Mikko Lehtosen ja Jonas Enlundin kanssa.

Muuta
-----

Hattusen veljet Jonne ja Jesse ovat pelanneet myös jääkiekkoa. Heistä Jonne pelasi urallaan myös yhden SM-liigaottelun Pelicansissa kaudella 2003–2004.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2003–2004 | Pelicans | A-SM | 27 | 1 | 3 | 4 | 8 | – | – | – | – | – |
| 2004–2005 | Lukko | A-SM | 37 | 11 | 18 | 29 | 63 | – | – | – | – | – |
| 2005–2006 | Suomi U20 | Mestis | 2 | 0 | 0 | 0 | 0 | – | – | – | – | – |
|  | Lukko | A-SM | 39 | 18 | 23 | 41 | 40 | 8 | 1 | 6 | 7 | 10 |
| 2006–2007 | Suomi U20 | Mestis | 1 | 0 | 0 | 0 | 0 | – | – | – | – | – |
|  | FPS | Mestis | 15 | 2 | 9 | 11 | 14 | – | – | – | – | – |
|  | Lukko | A-SM | 1 | 0 | 0 | 0 | 0 | – | – | – | – | – |
|  | Lukko | SM-liiga | 3 | 0 | 0 | 0 | 0 | – | – | – | – | – |
|  | Hokki | Mestis | 23 | 14 | 15 | 29 | 16 | 12 | 7 | 3 | 10 | 10 |
| 2007–2008 | Hokki | Mestis | 43 | 19 | 24 | 43 | 26 | 10 | 3 | 1 | 4 | 6 |
| 2008–2009 | TPS | SM-liiga | 51 | 5 | 4 | 9 | 43 | 8 | 0 | 0 | 0 | 0 |
| 2009–2010 | TPS | SM-liiga | 44 | 4 | 6 | 10 | 18 | 15 | 4 | 3 | 7 | 8 | Kanada-malja |
| 2010–2011 | TPS | SM-liiga | 57 | 10 | 8 | 18 | 22 | – | – | – | – | – |
| 2011–2012 | TPS | SM-liiga | 54 | 9 | 11 | 20 | 30 | 2 | 0 | 0 | 0 | 2 |
| 2012–2013 | TPS | SM-liiga | 54 | 2 | 11 | 13 | 26 | – | – | – | – | – |
| 2013–2014 | Sport | Mestis | 49 | 19 | 28 | 47 | 30 | 7 | 1 | 3 | 4 | 4 |
| 2014–2015 | Sport | SM-liiga | 53 | 2 | 6 | 8 | 20 | – | – | – | – | – |
| 2015–2016 | Saryarka Karaganda | VHL | 6 | 1 | 0 | 1 | 0 | – | – | – | – | – |
|  | HK Temirtau | Kazakstan | 19 | 8 | 2 | 10 | 4 | – | – | – | – | – |
|  | Asplöven HC | Allsvenskan | 25 | 7 | 3 | 10 | 14 | – | – | – | – | – |
| 2016–2017 | Podhale Nowy Targ | Puola | 40 | 21 | 13 | 34 | 26 | 11 | 1 | 6 | 7 | 2 |
| 2017–2018 | Asplöven HC | Ruotsi I | 25 | 22 | 8 | 30 | 20 | – | – | – | – | – |
|  | Kalmar HC | Ruotsi II | 7 | 8 | 3 | 11 | 0 | – | – | – | – | – |
| 7 kautta | yhteensä | SM-liiga | 315 | 32 | 46 | 78 | 167 | 25 | 4 | 3 | 7 | 10 |
| 4 kautta | yhteensä | Mestis | 133 | 54 | 76 | 130 | 96 | 29 | 11 | 7 | 18 | 20 |
| 1 kausi | yhteensä | Puola | 40 | 21 | 13 | 34 | 26 | 11 | 1 | 6 | 7 | 2 |
| 1 kausi | yhteensä | Allsvenskan | 25 | 7 | 3 | 10 | 14 | – | – | – | – | – |
| 1 kausi | yhteensä | Kazakstan | 19 | 8 | 2 | 10 | 4 | – | – | – | – | – |

Lähteet
-------

* Jarkko Hattunen The Internet Hockey Databasessa (englanniksi)
* Jarkko Hattunen Eurohockey-sivustolla (englanniksi)
* Jarkko Hattunen *Elite Prospects*. Everysport Media Group AB.  (englanniksi)

### Viitteet

1. ↑  Jarkko Hattunen – Pelaajakortti » Vaasan Sport
2. 1 2 3 4 5 6  Jarkko Hattunen *Elite Prospects*. Everysport Media Group AB.  (englanniksi)
3. ↑  Elite Prospects - Lukko U20 *eliteprospects.com*. Everysport Media Group. Viitattu 4.12.2020. (englanniksi)
4. ↑  Elite Prospects - Jr. A SM-liiga Stats 2005-2006 *eliteprospects.com*. Everysport Media Group. Viitattu 4.12.2020. (englanniksi)
5. ↑  FPS:lle täydennyksiä, Hattunen Lukkoon *Jatkoaika.com*.  26.10.2006. Jatkoaika r.y. Viitattu 2.3.2012.
6. ↑  Hattusen veljekset palaavat Hokkiin *Jatkoaika.com*.  16.11.2006. Jatkoaika r.y. Viitattu 2.3.2012.
7. ↑  Elite Prospects - Hokki *eliteprospects.com*. Everysport Media Group. Viitattu 4.12.2020. (englanniksi)
8. ↑  Latvialaishyökkääjä Hokin testiin *Jatkoaika.com*.  27.7.2007. Jatkoaika r.y. Viitattu 2.3.2012.
9. ↑  Elite Prospects - Mestis Stats 2007-2008 *eliteprospects.com*. Everysport Media Group. Viitattu 4.12.2020. (englanniksi)
10. ↑  TPS:lle nippu uusia sopimuksia *Jatkoaika.com*.  9.4.2008. Jatkoaika r.y. Viitattu 4.12.2020.
11. ↑  Kärpät-TPS 30.10.2008 - Otteluraportti *hc.tps.fi*.  30.10.2008. HC TPS Turku Oy. Viitattu 4.12.2020. [vanhentunut linkki]
12. ↑  Hattunen ja Venäläinen jatkavat TPS:ssä *Jatkoaika.com*.  15.3.2010. Jatkoaika r.y. Viitattu 2.3.2012.
13. ↑  TPS:lle viisi uutta pelaajasopimusta *Jatkoaika.com*.  10.3.2011. Jatkoaika r.y. Viitattu 2.3.2012.
14. ↑  Sportille kovan luokan vahvistuksia *Jatkoaika.com*.  24.4.2013. Jatkoaika r.y. Viitattu 2.2.2014.
15. ↑  Elite Prospects - Sport *eliteprospects.com*. Everysport Media Group. Viitattu 4.12.2020. (englanniksi)
16. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 6.6.2014.
17. ↑  Hattunen ja Toivo siirtyvät Saryarka Karagandaan *Jatkoaika.com*.  8.7.2015. Jatkoaika r.y. Viitattu 7.8.2015.
18. ↑  Isotalo, Ilari: Suomalaishyökkääjälle lähtöpassit Venäjältä *suomikiekko.com*.  19.10.2015. Nordic Sport Media. Viitattu 29.11.2015.
19. ↑  Elite Prospects - HK Temirtau *eliteprospects.com*. Everysport Media Group. Viitattu 4.12.2020. (englanniksi)
20. ↑  Hattunen ansluter *asploven.com*.  27.11.2015. Asplöven HC.  Arkistoitu 8.12.2015. Viitattu 29.11.2015. (ruotsiksi)
21. ↑  Puolan pääsarjaan lisää suomalaisväriä *Jatkoaika.com*.  26.7.2016. Jatkoaika r.y. Viitattu 26.7.2016.
22. ↑  Elite Prospects - Podhale Nowy Targ *eliteprospects.com*. Everysport Media Group. Viitattu 4.12.2020. (englanniksi)
23. ↑  Elite Prospects - Poland Stats 2016-2017 *eliteprospects.com*. Everysport Media Group. Viitattu 4.12.2020. (englanniksi)
24. ↑  Hattunen återvänder *asploven.com*.  11.6.2017. Asplöven HC.  Arkistoitu 27.10.2017. Viitattu 27.7.2017. (ruotsiksi)
25. ↑  Elite Prospects - HockeyEttan Stats 2017-2018 *eliteprospects.com*. Everysport Media Group. Viitattu 4.12.2020. (englanniksi)
26. ↑  Elite Prospects - Asplöven HC *eliteprospects.com*. Everysport Media Group. Viitattu 4.12.2020. (englanniksi)
27. ↑  Finska spetsspelare ansluter till KHC *kalmarhockey.com*.  22.1.2018. KALMAR HOCKEY CLUB. Viitattu 4.12.2020. (ruotsiksi)
28. ↑  Elite Prospects - Kalmar HC *eliteprospects.com*. Everysport Media Group. Viitattu 4.12.2020. (englanniksi)
29. ↑  Turnaj U-18 JUNIOR CUP *HockeySlovakia.sk*. Slovenský zväz ľadového hokeja. Viitattu 4.12.2020. (slovakiksi)
30. ↑  Elite Prospects - Finland U17 *eliteprospects.com*. Everysport Media Group. Viitattu 4.12.2020. (englanniksi)
31. ↑  Jesse Hattunen *Elite Prospects*. Everysport Media Group AB.  (englanniksi)
32. ↑  Jonne Hattunen *Elite Prospects*. Everysport Media Group AB.  (englanniksi)